Harvest

Harvest er det fjerde musikkalbumet fra den canadiske artisten Neil Young, utgitt i 1972 på Reprise Records.

London Symphony Orchestra er med på to sanger og David Crosby, Stephen Stills og Graham Nash synger på sangene "Are You Ready For The Country", "Alabama" og "Words". Også Linda Ronstadt og James Taylor synger på to sanger, "Heart Of Gold" og "Old Man". "The Needle and the Damage Done" er et opprivende portrettet av en venns heroinavhengighet, sangen er fortsatt blant Youngs mest minneverdige sanger.

Albumet fikk stort sett dårlig kritikk etter utgivelsen, magasinet Rolling Stone betegnet albumet som søppel og kalte det en regummiering av After The Gold Rush med en steelgitar. Men på magasinets liste i 2003, over de beste albumet som noen gang er laget, fikk Harvest en 78. plassering.

Harvest toppet Billboard 200 albumlisten i to uker, og fra albumet kom to hitsingler, "Old Man", som nådde nr. 31 på Billboard Hot 100, og "Heart of Gold", som nådde nr. 1.  Albumet toppet også VG-lista i Norge.

Det var det bestselgende albumet i 1972 i USA og har solgt i ettertid solgt over 4 millioner eksemplarer i USA, 4 ganger platina. Også i mange andre land har albumet hatt stor suksess, i Frankrike har det solgt over 1,3 millioner, Storbritannia og Italia 900 000, og i Norge over 20 000 eksemplarer.

I 2015 ble albumet innlemmet i Grammy Hall of Fame.

Sangen "Heart Of Gold" er så langt Youngs største hit, sang leve videre, sunget i utallige bryllup og begravelser, og utgitt av forskjellige artister som Zakk Wylde, Boney M, Johnny Cash, Jimmy Buffett, Willie Nelson og Dave Matthews. 

"Heart Of Gold" var med i 2010-filmen "Spis, Elsk, Lev" (Eat, Pray, Love), og er blitt referert til av Lady Gaga i "Yoü and I", 'On my birthday you sang me A Heart Of Gold/With a guitar humming and no clothes '.

Sporliste
Alle sangene er skrevet av Neil Young.

«Out on the Weekend» 4:34
«Harvest» 3:11
«A Man Needs a Maid» 4:05
«Heart of Gold» 3:07
«Are You Ready for the Country» 3:23
«Old Man» 3:24
«There's a World» 2:59
«Alabama» 4:02
«The Needle and the Damage Done» 2:03
«Words (Between the Lines of Age)» 6:40

Medvirkende

 Neil Young – gitar, piano, vokal 
 Ben Keith – pedal steelgitar 
 Jack Nitzsche – piano, slide gitar 
 Tim Drummond – bass 
 Kenny Buttrey – trommer 
 John Harris – piano 
 Teddy Irwin – gitar 
 James McMahon – piano 
 James Taylor – banjo, gitar 
 David Crosby – vokal 
 Graham Nash – vokal 
 Linda Ronstadt – vokal 
 Stephen Stills – vokal

Referanser

Eksterne lenker   
 

Musikkalbum fra 1972
Neil Young-album